
VALSTYBINĖS MOKESČIŲ INSPEKCIJOS 
PRIE LIETUVOS RESPUBLIKOS FINANSŲ MINISTERIJOS 
VIRŠININKAS


ĮSAKYMAS
DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2017 M. GRUODŽIO 20 D. ĮSAKYMO 
NR. VA-121 „DĖL MĖNESINĖS PAJAMŲ MOKESČIO DEKLARACIJOS GPM313 FORMOS IR JOS UŽPILDYMO IR PATEIKIMO TAISYKLIŲ PATVIRTINIMO“ PAKEITIMO


2019 m. liepos 10 d. Nr. VA-57
Vilnius


. Pakeičiu Mėnesinės pajamų mokesčio deklaracijos GPM313 formos užpildymo ir pateikimo taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2017 m. gruodžio 20 d. įsakymu Nr. VA-121 „Dėl Mėnesinės pajamų mokesčio deklaracijos GPM313 formos ir jos užpildymo ir pateikimo taisyklių patvirtinimo“ (toliau – Taisyklės):
. Papildau 9.4 papunktį antrąja pastraipa:
„Kai už 2019 metų ir vėlesnių mokestinių laikotarpių atitinkamus mėnesius apskaičiuotos su darbo santykiais ar jų esmę atitinkančiais santykiais susijusios išmokos (išskyrus ligos, motinystės, tėvystės, vaiko priežiūros ir ilgalaikio darbo išmokas) suma viršija GPMĮ 6 straipsnio 11 dalyje nustatytą dydį (2019 metais – 120 vidutinių šalies darbo užmokesčių dydžio sumą, taikomą apdraustųjų asmenų 2019 metų valstybinio socialinio draudimo įmokų bazei skaičiuoti (toliau – VDU); 2020 metais – 84 VDU; 2021 metais ir vėlesniais mokestiniais laikotarpiais – 60 VDU), nuo GPMĮ nustatytą VDU dydžio sumą viršijančios išmokos sumos gali būti išskaičiuojamas arba išmokas išmokėjusio asmens lėšomis sumokamas 27 proc. pajamų mokestis.“
. Papildau 10.4 papunkčiu:
„. Nuo gyventojams išmokėtų išmokų iš paskirstytojo pelno (dividendų) pagal GPMĮ nuostatas išskaičiuojamas arba išmokas išmokėjusio asmens lėšomis sumokamas 15 proc. pajamų mokestis. Nuo nuolatiniams Lietuvos gyventojams išmokėtų ne individualios veiklos išmokų už parduotas ar kitaip perleistas nuosavybėn atliekas išskaičiuojamas arba išmokas išmokėjusio asmens lėšomis sumokamas 5 proc. pajamų mokestis;“.
. Papildau 10.5 papunkčiu:
„. Nuo gyventojams išmokėtų tantjemų ar atlygio už veiklą stebėtojų taryboje ar valdyboje, paskolų komitete, mokamų vietoj tantjemų arba kartu su tantjemomis, asmens, susijusio su nuolatiniu Lietuvos gyventoju darbo santykiais ar jų esmę atitinkančiais santykiais pagal autorines sutartis tokiems gyventojams išmokėtų išmokų ir nuo mažųjų bendrijų vadovams (kurie nėra tų mažųjų bendrijų nariai) pagal civilinę (paslaugų) sutartį už vadovavimo veiklą išmokėtų išmokų išskaičiuojamas arba išmokas išmokėjusio asmens lėšomis sumokamas 20 proc. pajamų mokestis, neatsižvelgiant į kiekvienos išmokos sumos dydį. Kai tokios rūšies išmokos suma viršija GPMĮ 6 straipsnio 11 dalyje nustatytą dydį (2019 metais – 120 VDU; 2020 metais – 84 VDU; 2021 metais ir vėlesniais mokestiniais laikotarpiais – 60 VDU), nuo GPMĮ nustatytą VDU dydžio sumą viršijančios išmokos sumos gali būti išskaičiuojamas arba išmokas išmokėjusio asmens lėšomis sumokamas 27 proc. pajamų mokestis;“.
. Papildau 10.6 papunkčiu:
„. Nuo gyventojams išmokėtų su darbo santykiais ar jų esmę atitinkančiais santykiais nesusijusių A klasės apmokestinamų  išmokų (išskyrus tantjemas ar atlygį už veiklą stebėtojų taryboje ar valdyboje, paskolų komitete, mokamas vietoj tantjemų arba kartu su tantjemomis, asmens, susijusio su gyventoju darbo santykiais ar jų esmę atitinkančiais santykiais pagal autorines sutartis išmokėtas išmokas, mažųjų bendrijų vadovams (kurie nėra tų mažųjų bendrijų nariai) pagal civilinę (paslaugų) sutartį už vadovavimo veiklą išmokėtas išmokas) išskaičiuojamas arba išmokas išmokėjusio asmens lėšomis sumokamas 15 proc. pajamų mokestis, neatsižvelgiant į kiekvienos išmokos sumos dydį. Kai tokios rūšies išmokos suma viršija 120 VDU dydžio sumą, nuo 120 VDU dydžio sumą viršijančios išmokos sumos gali būti išskaičiuojamas arba išmokas išmokėjusio asmens lėšomis sumokamas 20 proc. pajamų mokestis.“
. Nustatau, kad šiuo įsakymu papildytomis Taisyklėmis turi būti vadovaujamasi, užpildant 2019 metų ir vėlesnių mokestinių laikotarpių Mėnesinės pajamų mokesčio deklaracijos GPM313 formas.



Viršininkė 	  Edita Janušienė

